ประกาศสฐาปนาประกาศสฐาปนาหม่อมเจ้าจรูญศักดิ์กฤดากรขึ้นเปนพระวรวงษ์เธอพระองค์เจ้า[๑] ๓ศุภมัสดุ พระพุทธศาสนกาล เปนอดีตภาค ๒๔๕๕ พรรษา กาลปัตยุบันจันทรโคจร มุสิกสัมพัตสร สาวณะมาส กาฬปักษ์ ตติยดิถี สุกรวาร สุริยคติกาลรัตนโกสินทร ศก ๑๓๑ สิงหาคมมาส ติงสมสุรทิน โดยกาลนิยมพระบาทสมเด็จพระปรเมนทรมหาวชิราวุธเอกอรรคมหาบุรุษบรมนราธิราช พินิตประชานารถมหาสมมตวงษ์อติศัยพงษวิมลรัตนวรขัตติยราชนิกโรดม จาตุรันตบรมมหาจักรพรรดิราชสังกาศอุภโตสุชาตสังสุทธเคราะหณีจักรีบรมนารถ จุฬาลงกรณราชวรางกูร บรมมกุฎนเรนทรสูรสันตติวงษ์วิสิฐสุสาธิตบุรพาธิการ อดุลยกฤษฎาภินิหารอติเรกบุญฤทธิ์ ธัญลักษณวิจิตรโสภาคยสรรพางค์มหาชโนตตมางคประณตบาทบงกชยุคล ประสิทธิสรรพศุภผลอุดมบรมสุขุมาลยทิพยเทพาวตารไพศาลเกียรติคุณอดุลยพิเศษ สรรพเทเวศรานุรักษ์ บุริมศักดิสมญาเทพทวาราวดีศรีมหาบุรุษสุตสมบัติ เสนางคนิกรรัตนอัศวโกศล ประพนธปรีชามัทวสมาจารบริบูรณคุณสารสยามาทินครวรุตเมกราชดิลก มหาปริวารนายกอนันตมหันตวรฤทธิเดช สรรพวิเศษศิรินธรบรมชนกาดิศรสมมต ประสิทธิวรยศมโหดมบรมราชสมบัติ นพปฎลเสวตฉัตราดิฉัตรศิริรัตโนปลักษณมหาบรมราชาภิเศกาภิสิต สรรพทศทิศวิชิตไชย สกลมไหสวริยมหาสวามินทร์มเหศวรมหินทรมหารามาธิราชวโรดม บรมนารถชาติอาชาวไศรย พุทธาทิไตรรัตนสรณารักษ์อดุลยศักดิ์อรรคนเรศรามาธิบดี เมตตากรุณาสีตลหฤไทย อโนปไมยบุญการ สกลไพศาลมหารัษฎาธิเบนทร์ปรเมนทรธรรมิกมหาราชาธิราช บรมนารถบพิตร พระมงกุฎเกล้าเจ้าอยู่หัวทรงพระราชดำริห์ว่า หม่อมเจ้าจรูญศักดิ์กฤดากรพระโอสรผู้ใหญ่ในพระเจ้าบรมวงษ์เธอ กรมพระนเรศร์วรฤทธิ์ มหิศวรราชรวิวงษ์สิทธิประสงค์กฤดาธิการ สุทธิสันดานสีตลหฤทัย มไหสวริยราชนิติธาดาสุปรีชาสรรพกิจโกศล วิมลสุจริตจริยาวัตร พุทธาธิรัตนสรณารักษ์ อุดมศักดิ์บพิตรได้ไปศึกษาวิชาการ ณ ประเทศยุโรป จนสอบไล่ได้ในวิชาทางกฎหมาย ณมหาวิทยาลัยเคมบริดช์ กับได้เปนเนติบัณฑิต ณ กรุงอังกฤษ แลได้รับราชการในตำแหน่งเลขานุการในพระเจ้าบรมวงษ์เธอกรมหมื่นสวัสดิ์วัตนวิศิษฎ์ เมื่อพระเจ้าบรมวงษ์เธอ พระองค์นั้นทรงเปนผู้กำกับราชทูตณ ประเทศยุโรป เมื่อรัตนโกสินทร ศก ๑๑๖ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนิรประพาศยุโรป หม่อมเจ้าจรูญศักดิ์กฤดากรได้เข้าสมทบกระบวนตามเสด็จณ ประเทศยุโรปแลรับราชการสนองพระเดชพระคุณในน่าที่ต่าง ๆ ครั้งต่อมาหม่อมเจ้าจรูญศักดิ์กฤดากรกลับเข้ามากรุงสยามแล้วก็ได้รับราชการในกระทรวงมหาดไทยจนได้ไปรับราชการในตำแหน่งปลัดเทศาภิบาลมณฑลนครศรีธรรมราช แล้วไปรับราชการเปนอรรคราชทูตประจำอยู่ณ กรุงปารีศทำราชการเปนที่พอพระราชหฤทัย ในพระบาทสมเด็จพระจุลจอมเกล้าเจ้าอยู่หัวเปนอันมากทั้งได้ทรงไว้วางพระราชหฤทัยให้เปนผู้ตรวจการทรงศึกษาแห่งสมเด็จพระเจ้าลูกยาเธอด้วยแลในขณะหม่อมเจ้าจรูญศักดิ์กฤดากรอยู่ที่ประเทศยุโรปก็ได้รับราชการสนองพระเดชพระคุณในราชการจรสำคัญ คือ เมื่อรัตนโกสินทร ศก ๑๒๕ ได้ทรงพระกรุณาโปรดเกล้าฯให้เปนผู้แทนรัฐบาลมีอำนาจเต็มในการประชุมนานาประเทศ แก้หนังสือสัญญาว่าด้วยจัดการช่วยคนเจ็บในเวลาสงครามณ เมืองเยนีวา แลเมื่อรัตนโกสินทร ศก ๑๒๖ พระบาทสมเด็จพระจุลจอมเกล้าเจ้าอยู่หัวเสด็จพระราชดำเนิรประพาศยุโรปครั้งที่ ๒ หม่อมเจ้าจรูญศักดิ์กฤดากรก็ได้เข้าสมทบกระบวนตามเสด็จที่ประเทศยุโรปแลได้สนองพระเดชพระคุณเปนที่พอพระราชหฤทัยทรงยกย่องชมเชยเปนอันมาก ต่อมาทรงพระกรุณาโปรดเกล้าฯ ให้กลับเข้ามารับราชการในตำแหน่งรองเสนาบดีกระทรวงยุติธรรมแล้วได้เปนผู้รั้งตำแหน่งเสนาบดีนับว่าหม่อมเจ้าจรูญศักดิ์กฤดากรได้รับราชการสนองพระเดชพระคุณในรัชกาลที่ ๕ ในตำแหน่งน่าที่ต่างๆ มาแล้วโดยเรียบร้อยเปนที่พอพระราชหฤทัย ในพระบาทสมเด็จพระจุลจอมเกล้าเจ้าอยู่หัวตลอดมาส่วนในรัชกาลปัตยุบันนี้หม่อมเจ้าจรูญศักดิ์กฤดากรก็ได้รับราชการในกระทรวงยุติธรรมจนทรงพระกรุณาโปรดเกล้าฯ ให้เปนเสนาบดีเปนที่ไว้วางพระราชหฤทัยตลอดมา จนในที่สุดนี้ตำแหน่งน่าที่อรรคราชทูตประจำกรุงปารีศว่างลงทรงพระราชดำริห์ว่าเปนตำแหน่งสำคัญอันผู้ที่ทรงไว้วางพระราชหฤทัยได้แท้จริงจึงควรได้รับจึงทรงพระกรุณาโปรดเกล้าฯ ให้หม่อมเจ้าจรูญศักดิ์กฤดากรออกไปรับราชการในตำแหน่งนั้นต่อไปในรัชกาลที่ ๕ ก็ดี ในรัชกาลปัตยุบันนี้ก็ดีหม่อมเจ้าจรูญศักดิ์กฤดากรได้รับราชการสนองพระเดชพระคุณโดยความอุสาหวิริยภาพสามารถอาจหาญในราชการน้อยใหญ่ แลน้ำใจจงรักภักดีต่อใต้ฝ่าลอองธุลีพระบาทสมควรที่จะได้รับอิศริยยศถานันดรศักดิ์ เปนพระวรวงษ์เธอ พระองค์เจ้าให้เปนพยานแห่งความไว้วางพระราชหฤทัยแลให้เปนพระเกียรติยศแก่พระเจ้าบรมวงษ์เธอกรมพระนเรศร์วรฤทธิ์พระองค์หนึ่งได้จึงมีพระบรมราชโองการดำรัสสั่งให้สถาปนาหม่อมเจ้าจรูญศักดิ์กฤดากรขึ้นเปนพระองค์เจ้าให้มีคำนำน่าพระนามตามจาฤกในพระสุพรรณบัตรว่า พระวรวงษ์เธอ พระองค์เจ้าจรูญศักดิ์กฤดากรสิงหนาม ทรงศักดินา ๓๐๐๐ ตามพระราชกำหนดอย่างพระวรวงษ์เธอ พระองค์เจ้านั้นจงทรงเจริญพระชนมายุ พรรณศุขพลปฏิภาณ คุณสารสมบัติ สรรพศิริสวัสดิ์พิพัฒนมงคลทุกประการเทอญฯสุกัญญา/ผู้จัดทำ๑๙ ตุลาคม ๒๕๕๒นฤดล/ตรวจ๒๒ ธันวาคม ๒๕๕๓[๑] ราชกิจจานุเบกษาเล่ม ๒๙/-/หน้า ๑๒๕๐/๘ กันยายน ๑๓๑